8. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 602, 2421 της 14/23 Ιαν. 1964  (ΦΕΚ Β΄ 23) Περί επανεξετάσεως απορριφθέντων φοιτητών της Πολυτεχνικής Σχολής του Πανεπιστημίου Θεσσαλονίκης κατά τας τμηματικάς εξετάσεις. Έχοντες υπ’ όψει: 1)την παρ. 5 της υπ’ αριθ. 107/ 29.8.1962 πράξεως του Υπουργικού Συμβουλίου, κυρωθείσης δια του άρθρ. 1 του υπ’ αριθ. 4263/1962 Ν.Δ/τος και 2)τας προτάσεις της Πολυτεχνικής Σχολής του Πανεπιστημίου Θεσσαλονίκης και της Συγκλήτου αυτού, διατυπωθείσας κατά τας συνεδρίας αυτών αντιστοίχως, της 3.12.1963 και της 18.12.1963, αποφασίζομεν: Φοιτηταί της Πολυτεχνικής Σχολής του Πανεπιστημίου Θεσσαλονίκης απορριπτόμενοι κατά τας τμηματικάς αυτών εξετάσεις ως μη τυχόντες γενικού μέσου όρου βαθμολογίας τουλάχιστον 5,5 επιτρέπεται όπως, κατόπιν αιτήσεώς των, επανεξετάζονται εις εν μόνον μάθημα, καθοριζόμενον υπό της Σχολής. 